  Виталий Пронин Сяська понон Арлы быдэ 14-тӥ толшоре вань мылкыд карисьёс люкасько удмурт азьветлӥсьлэн Кузебай Гердлэн синпелетэз доры, уго ӵапак та нуналэ со вордӥськемын. Туэ но буре ваён ужрад огазеяз дышетӥсьёсты, дышетскисьёсты, кивалтӥсьёсты, «кенешчиосты» но дано гожъяськисьлэн творчествоеныз но улон сюресэныз тунсыкъяськисьёсты. - Туж шумпотымон, таӵе ужрадэ ӧтчаськоно ӧвӧл ни, ваньзы тодо азьветлӥсьмылэн вордскем нуналыз сярысь но асьсэос мылкыд каремзыя лыкто , - пусйиз "Удмурт Кенешлэн" тӧроез, Кун Кенешысь депутат Татьяна Ишматова. Нылпиос кылбур лыдӟоОзьы ик Татьяна Витальевна ивортӥз, туэ но дышем сямъя Герд лыдӟонъёс ортчозы шуыса. Соос радъяськозы К. Герд нимо гимназиын.Котьку сямен, ужрадэз чебертӥзы дышетскисьёс, таяз радэ соос вуылӥзы К. Герд нимо гимназиысь но Искусствоосъя элькун школаысь. Пиналъёс лыдӟизы удмурт азьветлӥсьмылэсь пӧртэм кылбуръёссэ. Нош бӧрысь вань мылкыд карисьёс понна К. Герд нимо йӧскалык музейын ортчытӥзы экскурсия, отын веразы К. Гердлэн улон сюресэз но калыкмылэн оглом улэм-вылэмез сярысь. Елена Рябина  